Ribe Stifts Adresseaviser, 1847-05-17
Efterretning om den danske Jordomseiler Galathea: D. 11, seilede man til en anden Ø i samme Gruppe, Boraborg, der heelt er omgivet af Koralrev med et eneste smalt Jndløb. Af Europæere boede der kun en Missionær med sin Familie. De Jndfødte modtoge de Fremmede med en Venlighed og Gjæstfrihed, de endnu ikke paa hele Reisen havde seet Mage til, og ere de smukkeste Folk, de endnu have seet, med en mærkelig Raivitet, der noksom viser, at de kun have været i liden Berørelse med Europæerne. De have selv bygget Huus og Kirke til Missionæren, foruden et Skolehuus. Om Aftenen var der Dands efter 7 Trommer; den er saa vild, som man kan tænke sig; tre eller fire Fruentimmer og et Mandfolk dandse den, og bevæge Hoved, Arme, Been, Hænder, ja endog Fingrene med en mærkværdig Hurtighed. Drenge med Fakler belyste Scenen og gav den et endnu kuriosere Præg. Paa nogle Klipper ligger en lille Fæstning, hvis Besætning for Øjeblikket kun bestod af en Kommandant og en Mængde gamle Koner, da de øvrige vare nede i Byen. Paa Fæstningsværkerne laae 13 a 14 jammerlige Kanoner, der vare kjøbte for 90 Sviin Stykket, og store Bunker Steen laae opstablede til at kaste ned paa Fjenden. Folket kunde her leve som i et Paradis; de have Alt hvad de behøve, Frugt i Overflødighed, Fisk i utrolig Mængde, boe paa en yndig Ø, have et mageløst Klima, ere overordentlig smukke og ere fornøiede og tilfreds i deres lille Verden, hvis de ikke vare udsatte for de Franskes Fiendtligheder. Tre af Naturforskerne (Behn, Reinhardt og Thornam) gjorde herfra med en leiet lille Kutter en meget besværlig og farefuld Expediton til en Atol (Koraløy, hvor Brændingen paa alle Sider brød stærkt overRevene. Paa Grund af Veiret maatte de tilbringe en Dag i stærk Solhede og en Nat under uafbrudt indstrømmende Søer, for de kunde forsøge nogen Landgang, og Bygger tvang dem til at kappe Anker, for ikke at knuses mod Klipperne, da Skibet drev. De Jndfødte ombord laae og ventede paa en passende Dynning, der kunde sætte en Kano over Brændingen, og maatte da have al Opmærksomhed henvendt paa, at den ikke vendte Siden til, der vilde have Undergang til Følge. J det Øjeblik, de saae deres Snit, arbeidede de af alle Kræfter, og Kanven foer med en umaadelig Fart paa Toppen af en Dynning ind over Brændingen og blev kastet ned paa Korallerne indenfor. Jdet Kanden stod fast, maatte man springe ud af den og see at faae Fodfæste, inden den næste Dynning kom og tog den tilbage med sig. Denne Tour maatte i 3 Gange gjentages, inden de Alle og den nødvendige Bagage var i Land, og varede i 6 Timer. Jndskibningen derfra skeete paa samme Maade. Øen var fuld af Kokostræer og Moskviter. Reisen fra Selskabsøerne til Valparaiso varede længere end som Uger, og opholdtes især ved Vindstille, der saa ofte allerede har plaget dem paa denne Reise. For anden Gang, siden "Galathea, forlod Hjemmet, er Juul og Nytaar celebreret paa det vide Hav, men denne Gang kunde Juleaften ikke være saa glædelig, da det næsten var 9 Maaneder siden, Nogen havde bort fra Hjemmet, og man derfor levede i Uvished, Ængstelse og Længsel efter at modtage Breve i Valparaiso, og den 27 afgik Brevene, hvoraf ovenstaaende Meddelelser ere tagne, saa at kun Lidet kan meddeles om Opholdet der. Folkelivet beskrives at være ganske ligt det italienske. En Jtaliensk Opera gjør megen Lykke der, og som et karakteristisk Træk ville vi anføre, at, medens den første Sangerinde blev hyldet, ikke blot med Blomster, men ogsaa med hvide Duer, der kastedes ind paa Scenen til hende, blev den første Tenorist, der var bekjendt som Fraadser, opvartet med en Kalkun paa lignende Maade. Opholdet i Valparaiso var bestemt til 3 Uger, derfra gaaer Reisen til Lima, og da først om Cap Horn, saa at man vel først i August eller September vil kunne vente Galathear tilbage.